เนื่องจากร้านนี้อยู่ใกล้แถวที่พัก เดินไปได้สะดวกง่ายๆ เลยขอลองแวะชิมสักนิด ร้านจะติดถนน อยู่ข้างร้านสวัสดีคอฟฟี่ ขนาดไม่ใหญ่มาก ด้วยความที่หิวก็สั่งๆปหลายอย่าง พอมาก็กินปุ้บลืมเก็บภาพ คราวหน้าจะนำมาฝากเยอะๆ....มาเริ่มกันที่อาหารเลยค่ะ
>> ยำไข่เยี่ยวม้ายอดคะน้า
>> ยำหมูเด้งยอดคะน้า หมูนุ่มๆ กับน้ำยำ
     สองจานนี้อร่อยค่ะ รสจัดลงตัว ชอบค่ะ
>> ตำไทยไข่เค็ม
>> ตำถั่วหมูกรอบ
      สองจานนี้อร่อยค่ะ แต่ถ้ากินกุ้งแห้งเข้าไปด้วยจะออกเค็มนิดๆ นะ
>> น้ำตกหมู จานนี้ก็อร่อยไม่ผิดหวังแน่ๆ
>> เสือร้องไห้ จานนี้ถ้าใครไม่ชอบเนื้อติดมัน หรือหนึบๆ หน่อยก็ไม่ควรสั่งนะ แต่เราชอบอร่อยดี
>> คอหมูย่าง หมูย่างพอดี ไม่แห้งเกินไป บวกกับน้ำจิ้มที่เสริฟ อร่อยลงตัวเลยค่ะ